kardosdrur/scandi-wiki huggingface dataset:
Dorf Kirke

Dorf Kirke er beliggende i landsbyen Dorf Kirkeby, Vendsyssel umiddelbart nord for Dronninglund Storskov.
Kirken blev opført i 1899-1900 uden klokketårn og indviet 4. november 1900. Den er tegnet af Ludvig Frederik Olesen. Et dominerende klokketårn blev tilføjet i 1968.

Eksterne kilder og henvisninger 
 Dorf Kirke  hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Bratislava I

Bratislava I er et distrikt i byen Bratislava. Det er identisk med boroughet Staré Mesto, der er byens gamle bydel. Det er fuldstændig omringet af de øvrige Bratislava-distrikter: Bratislava II, Bratislava III, Bratislava IV og Bratislava V. Indtil 1918 var det en del af det ungarske amt Pozsony.

I
Dorf

Dorf har flere betydninger:
 Dorf (landsby) – landsby i Nordjylland
 Dorf Kirke – Kirke i Nordjylland
 Dorf Kirkeby – landsby i Nordjylland
 Dorf Kirkedistrikt – sogn i Nordjylland
 Dorf Mølle – mølle og museum i Nordjylland
 Dorf Møllegård – museum i Nordjylland

 Det tyske ord for landsby
Bratislava II

Bratislava II er et okres (distrikt) i Bratislava i regionen Bratislava i Slovakiet. Det ligger på Donaus venstre bred og dækker den sydøstlige del af byen. Distriktet inkluderer de tidligere selvstændige byer Ružinov, Podunajské Biskupice og Vrakuňa, og det grænser op til distrikterne Bratislava I, Bratislava III, Bratislava V og Senec.

Indtil 1918 var distriktet en del af det ungarske amt Pozsony.

II
Bratislava III

Bratislava III er et okres (distrikt) i byen Bratislava i regionen Bratislava i Slovakiet. Distriktet inkluderer boroughene Nové Mesto, Rača og Vajnory. Det har et areal på 75 km² og 61.418 indbyggere. Det grænser op mod distrikterne Bratislava I, Bratislava II, Bratislava IV, Pezinok og Senec. Indtil 1918 var distriktet en del af det ungarske amt Pozsony.

III
Bratislava IV

Bratislava IV er et okres (distrikt) i byen Bratislava i regionen Bratislava i Slovakiet. Det dækker den nord-vestlige del af byen og inkluderer boroughene Devín, Devínska Nová Ves, Dúbravka, Karlova Ves, Lamač og Záhorská Bystrica. Det grænser op mod floden Morava i vest (hvilket også danner grænsen til Østrig), Malacky (distrikt) i nord, Pezinok og Bratislava III i øst, Bratislava I i sydøst, en lille del mod Bratislava V i syd og igen Østrig langs Donau. Indtil 1918 var distriktet en del af det ungarske amt Pozsony.

IV
Bratislava V

Bratislava V er et okres (distrikt) i byen Bratislava i regionen Bratislava i Slovakiet. Det er det største Bratislava-distrikt og dækker de sydlige områder af byen og inkluderer boroughene Petržalka, Jarovce, Rusovce og Čuňovo. Det grænser op mod floden Donau mod nord og øst, hvilket danner grænserne til Bratislava IV, Bratislava I, Bratislava II og Senec. Det grænser op mod Ungarn i syd og Østrig i vest. Indtil 1918 var den nordlige del af distriktet en del af det ungarske amt Pozsony, mens den sydlige del var del af amtet Moson. Det er det eneste slovakiske distrikt, som er beliggende på den højre bred af Donau.

5
Pozsony (komitat)

Pozsony var et historisk, administrativt amt (komitat) i Kongedømmet Ungarn. Dets territorium dækkede over det i dag vestlige Slovakiet. 

Dets navn skiftede sammen med byen Pozsony, i dag Bratislava. Dets navn omkring år 1900 var Pozsony vármegye på ungarsk, Prešpurská župa på slovakisk og Preßburger Gespanschaft på tysk. 

Ungarns historie
Tjekkiets historie
Viggo Kramme

Viggo Kramme (født 14. august 1905 i Hjørring, død 17. august 1984) var en dansk direktør.

Han dannede i 1937 sammen med den nyuddannede civilingeniør Karl Gustav Zeuthen Skandinavisk Aero Industri, med hjælp fra den flyinteresserede civilingeniør Gunnar Larsen. 

Viggo Kramme var uddannet flytekniker i Marinens Flyvevæsen og havde oprettet et lille flyværksted på Kastrup Lufthavn.

På bestilling af dagbladet Berlingske Tidende skulle han fremstille et fly, en såkaldt himmellus (Pou de Ciel). Opgaven blev udført, men han var ikke tilfreds med resultatet,og flyet blev senere skrottet.

Skandinavisk Aero Industri, der eksisterede til 1957, er den eneste virksomhed, der har bygget fly i Danmark.

Eksterne kilder/henvisninger 
 Danmarks Flymuseum
 

Erhvervsfolk fra Danmark
Danskere i 1900-tallet
Personer i Kraks Blå Bog (afdøde)
Personer fra Hjørring
Petrópolis

Petrópolis, også kendt som Den Kejserlige By, er en by i delstaten Rio de Janeiro (delstat) i Brasilien omkring 65 km fra Rio de Janeiro. Byen har  indbyggere.

Kilder 

Byer i Brasilien
Topsejl

Et topsejl kan føres på gaffelriggede og sprydstagsriggede sejlfartøjer over storsejlet, idet topsejlet derved udfylder den tomme trekant, der opstår på gaffelriggede fartøjer mellem "pikken" (øverste rundholt på storsejlet) og mastens top. 

Topsejlet er et såkaldt letvejrssejl, der kun føres ved moderate vindhastigheder og oftest når fartøjet sejler med vinden ind agten fra. Når fartøjet sejler "bidevind" ( så tæt op mod vindretningen som det er praktisk muligt) kan man have svært ved at få sejlet til at trække ordentligt, hvorfor det ofte i sådanne situationer bjærges (nedtages).

Topsejlet kan ikke rebes. Man fører derfor enten det fulde topsejl eller intet.

Har fartøjet flere master, der alle er gaffelriggede, kan hver mast føre et topsejl.

Skibsterminologi
Longsight

Longsight er en lille by i Manchester i Nordvestengland. Den ligger omkring 4,8 km syd for Manchester City Centre og har en befolkning på i alt 16.007 indbyggere. 

Byer i England
Manchester
Tyne and Wear

Tyne and Wear er et county i Nordøstengland ved udmundningen af floderne Tyne-floden og Wear-floden. Det blev oprettet som et county i 1974 efter vedtagelsen af Local Government Act 1972. Det består af fem delområder: South Tyneside, North Tyneside, Newcastle upon Tyne, Gateshead og City of Sunderland.
Fjellerup Østergård

Fjellerup Østergaard eller blot Østergaard ved landsbyen Fjellerup, Fjellerup Sogn, Djurs Nørre Herred, Norddjurs Kommune på Norddjursland er en avlsgård under Meilgaard, men var tidligere en selvstændig herregård. I de ældste tider gik gården i arv, men navnlig i 1700-tallet solgtes den mange gange. Blandt de mere prominente ejere var greverne Scheel på Gammel Estrup. I 1889 blev Østergaard erhvervet som enkesæde til nabogodset Meilgaard. Senere blev det forpagtergård under dette gods. 

Bygningerne på gården var meget velbevarede, hvorfor Nationalmuseet i flere omgange erhvervede dem for at flytte dem til Frilandsmuseet. En agerrumslade blev overført 1952. Stalde og portrum 1984. Senest blev hovedbygningen overført i 1995 og stod færdig i 2003 ().

Østergaards jorder hører under Meilgaard.

Ejere af Fjellerup Østergaard 
(1486) Erik Persen Glob
(-1535) Søren Juul (søstersøn)
(1535- ca. 1542) Erik Juul (søn)
(ca. 1542-1577) Axel Juul (bror)
(1577-1602) Christoffer Mikkelsen Tornekrands (svigersøn)
(1602-1604) Ove Juul (svoger)
(1604-1648) Hans Juul (søn)
(1648-1669) Morten Skinkel 
(1669-1676) Elisabeth Høg (enke)
(1676-1683) baron Iver Juul Høg (brorsøn)
(1683) Hille Trolle (enke)
(1683-1695) Palle Krag (ny ægtemand)
(1695-1699) Adam Ernst Pentz
(1699-?) Otte Thygesen Kruse (svoger)
(?-1718) Eva Margrethe Pentz (enke)
(1718-1730) Henrik Weghorst
(1730-1731) greve Christen Scheel
(1731-1754) greve Jørgen Scheel (søn)
(1754-1756) Jacob Adler
(1756) Anne Lisbet Pedersdatter (enke)
(1756-1760) Niels Hansen (ny ægtemand)
(1760-1766) Hans Mollerup
(1766-1770) Hans Fønss
(1770-1773) Christian Barfod
(1773-1781) Peder Gommesen Errebo
(1781-1783) Simon Groth Errebo (bror)
(1783-1784) Elisabeth Thorbjørnsen (enke)
(1784-1795) Rasmus Christensen (ny ægtemand)
(1795-1797) Iver Ammitzbøll
(1797-1799) Hans Peter Ingerslev
(1799-1804) Niels Thomsen Secher
(1804-1827) Jørgen Mørch Secher (bror)
(1827-1839) August Busck (svigersøn)
(1839) P. Mørch Schmidt
(1839-1841) N. Schou (svoger)
(1841-1872) Johanne Schou (født Schmidt) (enke)
(1872-1889) P. C. Schou (søn)
(1889-1921) Niels Joachim Christian Gregers Iuel
(1921-1941) Christian Frederik Iuel (søn)
(1941-1959) Kate Harriet Ryan Iuel (født Treschow) (enke) 
(1959-1986) Niels Iuel (søn)
(1986-) Michael Frederik Iuel (søn)

Læs mere 

http://www.frilandsmuseet.dk/sw4642.asp 

Herregårde i Randers Amt
Herregårde i Norddjurs Kommune
Frilandsmuseet
Robert Pattinson

Robert Douglas Thomas Pattinson (født 13. maj 1986 i London) er en engelsk skuespiller, musiker og model, der er bedst kendt for sine roller som Batman, Cedric Diggory i Harry Potter og Edward Cullen i Twilight. Som model har han flere gange poseret for Dior.

Opvækst 
Pattinson er vokset op i London med sin mor Clare, sin far Richard og sine to søstre, Elizabeth og Victoria. Søsteren, Elizabeth, er en kendt sangerinde i England, mens den anden søster, Victoria, arbejder i reklamebranchen.

Som skoleelev havde Pattinson problemer med at stjæle. At stjæle gav ham et ‘rush’. Han stjal i starten slikarmbånd, men begyndte senere at stjæle pornoblade og solgte de stjålne blade videre til andre elever på sin skole. En dag blev tyveriet opdaget, og Pattinson blev som konsekvens deraf smidt ud af skolen.

Privat 
Pattinson var i tre år kærester med Nina Schubert, der var hans nabo i London. De gik fra hinanden i 2006, da Pattinson flyttede fra London til USA.

I 2008 begyndte Pattinson at date sin Twilight-kollega, Kristen Stewart. Forholdet mellem dem sluttede i 2012.

Pattinson var fra 2014-2017 i et forhold med sangeren FKA Twigs. De blev forlovet kun seks måneder inde i forholdet, men gik fra hinanden i 2017 efter to års forlovelse.

Siden 2018 har Pattinson datet Suki Waterhouse.

Filmografi

Referencer

Eksterne henvisninger 

 

Personer fra London
Skuespillere fra England
Odense FC

Odense FC var en floorballklub, der lå i Odense, og som blev stiftet i 1995, de var bedst placeret hos herrerne i 1. division og hos damerne i Floorball-Ligaen.
De har tidligere spillet et par sæsoner i den bedste danske række for herre, Unihoc Floorball Ligaen

En klub ved samme navn blev blev stiftet i 2012 under navnet Black Swans Floorball Club. Men skiftede i 2015 til det nuværende Odense Floorball Club.

Floorballklubber fra Danmark
FC
Stroma

Stroma har flere betydninger:

 Island of Stroma – en ø ud for Skotlands nordkyst

 Stroma (dyrevæv) – den forbindende og afstivende ramme okring en dyrecelle, et dyrevæv eller et organ

 Stroma (plastiddel) – den tykke væske mellem grana, dvs. stakkene af tylakoider i grønkorn. Her foregår opbygningen af kulhydrat under fotosyntesen

 Stroma (celletype) – en forbindende vævscelle i et organ, en del af et løst bindevæv
Robert L. Morris

Robert Lyle Morris, ofte blot kaldet Bob Morris (9. juli 1942 i Canonsburg, Pennsylvania, USA – 12. august 2004 i Edinburgh, Skotland) var professor i parapsykologi ved universitetet i Edinburgh.

Han tog kandidateksamen i psykologi ved universitetet i Pittsburgh i 1963 og tog en doktorgrad fra Duke University i Durham, North Carolina i 1969, hvor han fortsat var ansat i de følgende år. Han fik interesse for det videnskabelige studie af parapsykologi og fik fra 1974-1978 ansættelse som lektor i parapsykologi ved University of California i Santa Barbara. Fra 1978-1980 var han ansat som lektor ved School of Social Sciences ved University of California. Fra 1980 til 1985 var han ansat som seniorforsker ved School of Computer and Information Science, Syracuse University.

I 1985 blev han udnævnt til professor i parapsykologi ved universitetet i Edinburgh, en stilling han bestred til sin død i 2004. I løbet af denne periode blev instituttet i Edinburgh udvidet med flere forskere og studerende, og Robert L. Morris vejledte selv omkring 130 kandidat- og Ph.D.-studerende i løbet af sin periode ved instituttet. Mange af disse har fortsat forskningen i parapsykologi ved andre universiteter, og Robert L. Morris var også en ledende kraft i det internationale samarbejde mellem forskere i parapsykologi. Han besøgte i den forbindelse også Danmark to gange, hvor han holdt gæsteforelæsninger ved Aarhus Universitet og Københavns Universitet.

Han var i denne periode også præsident for psykologisektionen af The British Assocation for the Advancement of Science, hvor han fik parapsykologien anerkendt som et seriøst akademisk forskningsområde.

Robert L. Morris publicerede en lang række videnskabelige arbejder alene og i samarbejde med andre i videnskabelige tidsskrifter som Journal of Parapsychology, European Journal of Parapsychology, Journal of the American Society for Psychical Research m.fl.

Psykologer fra Storbritannien
Psykologer fra USA
Adem Jashari

Adem Jashari (født 28. november 1955 i Prekaz, Jugoslavien, død 7. marts 1998) var øverstbefalende i Kosovos Befrielseshær. Han værdsættes af mange Kosovo-Albaner for sit arbejde for Kosovos selvstændighed, men Serbien anklagede ham for terrorisme. Han blev senere hen dræbt, sammen med sin familie, af det serbiske militær, som nævnte ham til en terrorist. I dag er Adem Jashari en mand som mange Kosovo-Albaner ser op til. Han bliver opfattet som en helt, over hele Kosovo .

Eksterne henvisninger 

Personer fra Albanien
Terrorister
IKUF

Industriens Kompetenceudviklingsfond (IKUF) er stiftet af CO-industri og DI ved overenskomstfornyelsen i 2007. Industriens Kompetenceudviklingsfond støtter medarbejdernes 2 ugers selvvalgte uddannelse rettet mod beskæftigelse på Industriens Overenskomst eller Industriens Funktionæroverenskomst.

Fonden støtter med op til 85% af den normale løn – dog ikke gene betalinger som aften- og nattillæg.

Eksterne henvisninger 
 www.ikuf.dk
 www.DI.dk
 www.CO-industri.dk

Brancheforeninger i Danmark
Stroma (plastiddel)

Stroma i et grønkorn er nogle tyktflydende væsker, der ligger uden om og ind mellem grana, som er stakkene af tylakoider. I stroma foregår den afsluttende del af fotosyntesen, hvor der skabes forskellige kulhydrater, f.eks. glukose. Da grønkornet oprindelig er en endosymbiont, er stroma omsluttet af en membran, og det betyder, at stoftransport mellem stroma og grønkornets cytoplasma må foregå som en energikrævende proces.

Se også
 Plastid
 Calvins cyklus

Fotosyntese
Maroldsweisach

Maroldsweisach er en købstad (markt) i Landkreis Haßberge i Regierungsbezirk Unterfranken i den tyske delstat Bayern.

Geografi 
Maroldsweisach ligger i Region Main-Rhön ved udkanten af Naturpark Haßberge.
 
Kommunen omfatter ud over Maroldsweisach, landsbyerne Allertshausen, Altenstein, Birkenfeld, Dippach, Ditterswind, Dürrenried, Eckartshausen, Geroldswind, Gückelhirn, Gresselgrund, Hafenpreppach, Marbach, Pfaffendorf, Todtenweisach, Voccawind, Wasmuthhausen og Winhausen.

Eksterne henvisninger
Lundpadderok

 
Lundpadderok (Equisetum pratense), ofte skrevet lund-padderok, er en sporeplante, der vokser på fugtig bund i skove, på skrænter og tørre enge. De grønne sommerskud er 10-50 cm høje. Hele planten indeholder kiselsyre i form af små, skarpe krystaller, der udskilles på ydersiden af cellerne.

Beskrivelse 
Lundpadderok er en flerårig plante med en opret vækst. Planten danner to slags oprette eller opstigende skud: Forårsskud, som er bleggrønne, og som danner sporer, og som først danner grenkranse under modningen af sporerne. På disse skud sidder de endestillede, kogleagtige sporehuse. Sommerskuddene er derimod friskgrønne. Alle skud er furede, leddelte og hule (undtagen ved leddene). Fra hovedskuddets led dannes der kransstillede sideskud, der er bygget ganske som hovedskuddet. Bladene er bittesmå og skælformede, og de sidder i kranse ved leddene enten på hovedskuddet eller på sideskuddene.

Neddykkede dele af skuddene er oftest rødbrune. Rodnettet består af et vidt forgrenet netværk af jordstængler og spinklere trævlerødder.

Højde x bredde: 0,50 x 0,30 m.

Kendetegn 
Lundpadderok ligner agerpadderok, men sideskuddene er trekantet vingede hos lundpadderok. Desuden er bladskedernes tænder tiltrykte.

Voksested 

Arten er udbredt i Nordamerika, Østasien, Sibirien og Europa. I Danmark findes den især i de østlige dele. Den foretrækker fugtig bund i skove, på skrænter og tørre enge.

I habitatområde nr. 159 på Nordbornholm vokser arten sammen med bl.a. alm. fredløs, kattehale, alm. mjødurt, pindsvineknop, bukkeblad, dansk ingefær, duskfredløs, engrottehale, engkarse, glanskapslet siv, grøn mynte, gul iris, hamphjortetrøst, hyldebladet baldrian, kærgaltetand, skavgræs, sværtevæld, svømmende vandaks, tormentil, vandmynte og vejbredskeblad

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Padderok
Flerårige urter
Planter i Danmark
Leonhard Kaupisch

Leonhard (Leonard) Kaupisch (1. september 1878 i Bitterfeld, Preussen – 26. september 1945 i Weimar) var en tysk general. Han var øverstbefalende for de tyske tropper i Danmark ved besættelsen den 9. april 1940 til 1. juni 1940.

Karriere 

I marts 1898 indtrådte han som fanejunker i Det Schlesiske Fodregiment nr. 6, og i august 1899 blev han udnævnt til løjtnant. Fra 1907 til 1909 gennemførte han uddannelsen på Krigsakademiet i Lichterfelde og blev derefter udnævnt til overløjtnant. Fra 1911 gjorde han tjeneste i Den store Generalstab i Berlin. Her var han også tjenstgørende under Første Verdenskrig og steg efterhånden i graderne til major. I løbet af krigen blev han dekoreret med Jernkorsets to grader samt ridderkorset af den Hohenzollernske Husorden.

Efter 1. Verdenskrig overgik han til det nye Rigsværn (Reichswehr) og kom i 1923 til 7. Bayerske Artilleriregiment, hvor han blev afdelingschef. Herfra kom han til artilleriskolen i Jüterbog, hvor han i 1927 blev udnævnt til oberst. Han fortsatte sin karriere inden for artilleriet, indtil han i 1932 afgik fra tjenesten med grad af generalløjtnant. 

Den 1. april 1934 indtrådte han i Luftwaffe, hvor han i december 1935 blev udnævnt til flyvergeneral. Med udgangen af marts 1938 afgik han fra Luftwaffe, men allerede i begyndelsen af 1939 indtrådte han igen i hæren. Ved udbruddet af 2. Verdenskrig var han øverstkommanderende for et armékorps, og i midten af september 1939 blev han militærguvernør i Danzig-Westpreussen.

Operation Weserübung 

I slutningen af 1939 blev hans stab omdannet til den såkaldte Højere Kommando XXXI. Det var som chef for denne kommando, at han den 9. april 1940 stod i spidsen for Operation Weserübung Süd, dvs. besættelsen af Danmark. På dagen for invasionen opholdt Kaupisch sig i Flensborg. Han ankom til København den 10. april. Herefter var han til 1. juni 1940 øverstkommanderende for de tyske tropper i Danmark. I Danmark boede han på Hotel D'Angleterre, hvor han også havde sit hovedkvarter. Pga. sit navn fik han af danskerne øgenavnet "kopis".

Senere skæbne 

Kaupisch blev pr. 1. juni 1940 forsat til hærens føringsreserve med grad af general af artilleriet. Den 10. april 1942 blev han endegyldigt pensioneret. Han døde den 26. september 1945 i Weimar.

Det ses ofte i dansk og tysk litteratur, at Kaupischs navn forstærkes med et "von". Dette er ikke korrekt. Kaupisch var ikke adelig og har ikke selv benyttet det adelige præfiks.

Eksterne henvisninger 
 Bibliografi (tysk)
 Leksikon, værnenemagten (tysk)

Kilder 
 Dermot Bradley (ed.): Deutschlands Generale und Admirale, Bissendorf 2004

Generaler fra Tyskland
Danmark under 2. verdenskrig
Tysklands militære personel i 1. verdenskrig
Tysklands militære personel i 2. verdenskrig
Generaler i Luftwaffe
Modtagere af Jernkorset
Personer fra Sachsen
Scatterbrain

Scatterbrain var et dansk elektro-synth band dannet af Jesper Siberg, Jens Mose, Hilmer Hassig og Morten Torp i 1980 under navnet "Scarlett Scatterbrain and his Scooters". Scatterbrain er blevet kaldt "Danmarks første elektrorockband". Bandet spillede bl.a. til generationsmanifestationen NÅ!!80 i Huset i Magstræde den 11. oktober 1980.

Udgav de to albums "Keep Dancing" (1981) og "Mountains Go Rhythmic" (1984) på pladeselskabet Irmgardz.

Scatterbrain blev opløst i 1985.

Eksterne links 
Scatterbrain på Myspace
Scatterbrain website

Rockgrupper fra Danmark
Musikgrupper fra Danmark
Elektroniske musikgrupper
Elektroniske musikere
Musikgrupper fra 1980
Glyceraldehyd-3-fosfat

Glyceraldehyd-3-fosfat eller triosefosfat (forkortelser for samme stof: G3P; GADP; GAP; PGAL) er en forbindelse, der opstår som et mellemled i adskillige af de centrale stofskifteprocesser hos alle organismer. Det er en fosfatester af sukkerstoffet glyceraldehyd, der har tre kulstofatomer, og det har bruttoformlen C3H7O6P.

Glyceraldehyd-3-fosfat har CAS nummer 142-10-9, og dets optiske isomer, D-glyceraldehyd-3-fosfat, der oftest findes hos levende væsner, har nummer 591-57-1.

Et mellemled i både glykolyse og ved nydannelsen af glukose 

D-glyceraldehyd-3-fosfat bliver skabt ud fra de tre følgende stoffer i reversible processer:

 Fruktose-1,6-bisfosfat (F1,6BP) bliver katalyseret til D-glyceraldehyd-3-fosfat af aldolase.

 Dihydroxyacetonefosfat (DHAP) bliver katalyseret til D-glyceraldehyd-3-fosfat af triosefosfat isomerase.

 1,3-bisfosfoglycerat (1,3BPG) bliver katalyseret til D-glyceraldehyd-3-fosfat af glyceraldehyd-3-fosfat dehydrogenase.

 For at frembringe 1,3-bisfosfo-D-glycerat i glycolysen.

D-glyceraldehyd-3-fosfat har også en vis betydning, for det er via dihydroxyacetonefosfat, at glycerol kommer ind i de glykolytiske og glukoseskabende processer. Desuden er det deltager i og et resultat af pentosefosfatprocessen.

Et mellemled i fotosyntesen 
Under planternes fotosyntese bliver der dannet to molekyler glycerat-3-fosfat (GP) i det første trin af den ikke-lysafhængige proces, når ribulose-1,5-bisfosfat (RuBP) og CO2 bliver katalyseret af RuBisCO-enzymet. GP bliver omdannet til D-glyceraldehyd-3-fosfat under forbrug af energi fra ATP og ved hjælp af reduktionskraften hos NADPH under processerne i Calvins cyklus. Det returnerer ADP, fosfationer (Pi) og NADP+ til genbrug ved de lysafhængige processer i fotosyntesen.
Tilsvarende bliver RuBP gendannet, sådan at Calvins cyklus kan fortsætte.

G3P bliver almindeligvis betragtet som det foreløbige slutprodukt fra fotosyntesen, og det kan bruges uden videre som fødemiddel, det kan sammensættes og omdannes til monosakkarider som f.eks. glukose, der kan transporteres i opløst form til andre celler, eller det kan pakkes tæt til opbevaring i uopløselig form som f.eks. stivelse.

Regnskab 
6 CO2 + 6 RuBP (+ energi fra 12 molekyler ATP og reduktionskraft fra 12 molekyler NADPH) → 12 G3P

10 G3P (+ energi fra 6 molekyler ATP) → 6 RuBP (altså en genskabelse af udgangsmaterialet)

2 G3P → 1 molekyle glukose (slutresultat).

Dannelse af tryptofan 
Glyceradehyd-3-fosfat forekommer som et biprodukt ved dannelsen af aminosyren tryptofan, der er uundværlig, men som ikke kan skabes i den menneskelige organisme.

Dannelse af tiamin 
Glyceraldehyd-3-fosfat indgår i dannelsen af tiamin (Vitamin B1), et anden uundværligt stof, der ikke kan skabes i vores krop.

Se også 
 Calvins cyklus
 RuBisCO

Eksterne henvisninger 
 KEGG PATHWAY Database: D-glyceraldehyd-3-fosfat og de processer, det indgår i.
 KEGG PATHWAY Database: Glyceraldehyd-3-fosfat og de processer, det indgår i.

Fotosyntese
Army of Two

Army of Two er et computerspil af typen third-person shooter, udviklet af Electronic Arts (EA), udgivet på Xbox 360 og Playstation 3, d. 7. marts 2008, i Europa. Spillets plot er en fiktiv historie om to privat-militærmænd, der kæmper i krig, politiske opgør eller en sammensværgelse der truer hele verden. Historiens tidslinje foregår fra 1993 til 2009. Spillet efterfølges af Army of Two: The 40th Day.

Spillet er fokuseret på co-op-delen. Teamwork og kordineret sammenspil er en nødvendighed for at gennemføre spillets opgaver. Det er meningen, at spillet skal spilles sammen med en anden person, men spiller man alene, så aktiveres deres selvudviklede "Partner Artificial Intelligence"(PAI), som husker spillerens strategiske træk, så ens NPC-makker spiller på samme måde som en selv.

Referencer

Eksterne henvisninger 
 

 Officiel hjemmeside

Computerspil fra 2008
Electronic Arts-spil
PlayStation 3-spil
Xbox 360-spil
Computerspil baseret på Unreal-motoren